På lørdag åbner Musikkens Hus i Aalborg. Det bliver markeret med en stor åbningskoncert og et kæmpe festfyrværkeri på Limfjorden om aftenen. Der bliver også særdeles fint besøg, for Hendes Majestæt Dronningen vil overvære festlighederne. Dronningen ankommer til pladsen foran musikkens hus lørdag klokken 17, og hun vil herefter blive vist rundt og overvære både koncerten og festfyrværkeriet. Alle interesserede er velkomne til at se Danmarks royale overhoved ankomme til Aalborg, og som en ekstra lille bonus melder DMI om fint forårsvejr i weekenden.

Referat:
Hendes Majestæt Dronningen kommer til Aalborg for at overvære åbningen af Musikkens Hus lørdag den 29. marts.